Vålbyen+skole

3.mars 2009


 * HVA SKJER MED PROSJEKTET VÅRT?**

> Det er nå 6 lærere og ca 10 elever som kan lage artikler i Fronter. Lærerne reduserer bilder med Photoshop Elements eller PhotoRazor, mens elevene så langt har brukt GIMP. Både foresatte, elever og ansatte har glede av artiklene. Det er moro å lage dem også.
 * **Artikkel i Fronter**

> De fleste klassene bruker tavla, til å se på artikler, til pedagogisk programvare og til kreativ aktivitet i fag. Noen lærer synes det fungerer veldig bra med enkelt-elever.
 * **Digital tavle**

> Jeg tar et kurs i Geografiske informasjonssystemer i regi av Norsk Nettskole/NTNU (7,5 studiepoeng). Det er litt vanskelig, og jeg har vært i ferd med å gi opp flere ganger. Har fått godkjent mange oppgaver, og skal prøve å komme i mål. Det er mappe-eksamen med frist 1. mai. Lærer mye om Kart i skolen og nettsteder som jeg ikke hadde peiling på.
 * **GIS-kurs**

> På Vålbyen har vi dette året hatt IKT-fokus på skriving og lagring av konfidensielle elev-dokumenter i kommunens programvare, FEIDE-arbeid og innlogging av alle elever på Hedped (Fylkeskommunal server der vi har vår lagringsplass og vårt interne nettverk). Dette har gått bra!
 * **Årets IKT-fokus**

Høsten 2008
Kort om prosjektet vårt som opprinnelig het bruk av ”Artikkel som motivasjonsfaktor i Fronter”. Inneværende år er spredning et overordnet mål, men vi jobber på tre områder:

1. Skrive Artikler med tekst og bilde i Fronter
Velger å forklare med et eksempel: I naturfag på 4. trinn skal elevene lære om bærende konstruksjoner (teknologi). Vi går på besøk med fotoapparatet til ungdomsskolen og et bolighus i nærheten - begge er på reisverksstadiet. På begge steder møter vi snekkere som forteller oss om konstruksjonen. Jeg skriver det ned, og legger det ut på som artikler på Fronter. Vi repeterer ved å se på artiklene sammen på digital tavle. Så går elevene i grupper og skal bygge hus av klosser som skal tåle to mursteiner på toppen. Det tas bilde av hver gruppe og huset deres. Etterpå får elevene bildet, og de skal skrive tekst. Denne teksten skriver jeg inn i artikkelen ved siden av bildet. Så får elevene i lekse å vise bildet og lese teksten til noen hjemme, og skrive om dette i et FORUM på Fronter. Alle 25 viser det til foreldrene sine og skriver i Forum. (Her skriver 9-åringer i Editor på Internett.) Denne uka var alle elever og alle foreldre inne på Fronter. Nå jobber vi i Paint og elevene skal etterhvert legge ut en tegning i en artikkel samt skrive overskrift og en kommentar. Tre jenter har vært prøvekaniner. Nå vet de bl.a. at det er forskjell på Bitmap og JPEG! Når det gjelder spredning til andre lærere på Vålbyen, er det to nye lærere som har tatt verktøyet i bruk i høst. Den ene jobber med spesielt tilrettelagt opplæring på Første trinn og har god bruk for bilder og kommunikasjon med foreldre. Den andre jobber med Norsk som fremmedspråk og er også avhengig av bilder og enkel tekst. Ellers har vi på Vålbyen brukt mye tid på pålogging med **FEIDE** og **digital lagring** av absolutt alle konfidensielle dokumenter i kommunens saksbehandlerprogram. Vi håper å få mer tid til bildebehandling når disse brikkene har falt på plass. Vi skal følge **LIKT fra kunnskap.no** i generell IKT-opplæring, og noen annen dataplan enn det har vi ikke enda.

2. Bruke digital tavle [[image:w2Gamle-datarom-2.jpg]]
Vi har nådd målet om å innrede det gamle datarommet slik at hele klasser kan jobbe med digital tavle! Her er det projektor i taket, digital tavle, datamaskin og 20 klappstoler på veggen. Slik kan det gå da flinke folk samarbeider.

3. Lære noe om Geografiske Informasjons Systemer
En selv har startet på et lite studium (7.5 poeng) på Norsk Nettskole. Vi skal lære om de to kartprogrammene ArcExplorer og Google Earth. Håper jeg kan videreformidle noe etterhvert til de som måtte være interessert.